บาทเปิด 30.29/30 บาทต่อดอลล่าร์แข็งค่าต่อเนื่อง 
เงินบาทเปิดตลาด 30.29/30 บาทต่อดอลล่าร์แข็งค่าต่อเนื่อง ให้กรอบเคลื่อนไหว 30.20-30.40บาทต่อดอลล่าร์
11 พ.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.29/30 บาท/ดอลลาร์ แข็งค่าจากเย็นวานที่ปิดตลาดที่ระดับ 30.44 บาท/ดอลลาร์
เงินบาทยังมีทิศทางแข็งค่าต่อเนื่อง เป็นเพราะตลาดขานรับข่าวดีในเรื่องการพัฒนาวัคซีนต้านไวรัสโควิด-19 ประกอบกับมีเงินทุนไหลเข้าในตลาดหุ้นไทยเมื่อวานนี้ ที่มีมูลค่าการซื้อขายหนาแน่นถึง 1.66 แสนล้านบาท สูงสุดในรอบ 17 เดือน
นักบริหารเงิน คาดว่า วันนี้เงินบาทจะเคลื่อนไหวในกรอบ 30.20-30.40 บาท/ดอลลาร์